Jakob Ahlmann er tilbage i truppen, når AaB lørdag løber på banen på Lyngby Stadion, hvor holdet skal forsøge at hente den tredje udesejr i træk i Superligaen. AaB har henover de seneste ti superligakampe hentet i alt 17 point, hvilket er kun overgået af Brøndby og FC Midtjylland. AaB-cheftræner Morten Wieghorst siger forud for weekendens kamp mod Lyngby Boldklub: - Vi er ærgerrige og sultne, og vores fokus er udelukkende at præstere optimalt, så vi kan vinde i morgen, hvilket vi helt klart går efter, siger Wieghorst. Sidst AaB mødte Lyngby blev det til en 3-1 sejr til nordjyderne. - Det var en tæt kamp, da vi mødtes i Aalborg for et par måneder siden, og Lyngby er et hold af gode boldspillere, der senest leverede stærke 65 minutter mod FC København, siger Morten Wieghorst. Kampen spilles lørdag klokken 16.

Referat:
Lørdag venter Lyngby Boldklub. AaB håber på endnu en udesejr.